பெரியார் குறிப்பிட்டுள்ள எம்.கே. ஆச்சாரியாரின் மனநிலையிலிருந்து மாற முடியாதவர்களே இன்னும் குழந்தைத் திருமணங்களை நடத்துகின்றனர். குழந்தைத் திருமணங்கள் இந்தி மொழி பேசுகின்ற - இந்துத்துவத்தைத் தூக்கிப் பிடிக்கின்ற வடஇந்திய மாநிலங்களிலேயே அதிக அளவில் நடக்கின்றன. இதில் இராஜஸ்தான் மாநிலம் முதலிடம் வகிக்கிறது. எனவே இம்மாநிலங்களில் எழுத்தறிவு பெற்ற பெண்களின் விழுக்காடு இந்திய அளவிலான சராசரி யைவிட மிகவும் குறைவாக இருக்கிறது. 2011 மக்கள் தொகைக் கணக்கெடுப்பின்படி, இந்தியாவில் பெண்களில் 100க்கு 40 பேருக்குக் கையெழுத்துக்கூடப் போடத் தெரியாது என்பது, சுதந்தரம் பெற்று எழுபது ஆண்டு களுக்குப் பிறகும் பெண்களை எந்த அளவுக்கு அடிமை யாக வைத்திருக்கிறோம் என்பதை உணர்த்துகிறது.